ব্রাহ্মসমাজ
ব্রাহ্মসমাজ বা ব্রাহ্মসভা ১৯ শতকে স্থাপিত এক সামাজিক ও ধর্মীয় আন্দোলন যা বাংলার পূনর্জাগরণের পুরোধা হিসেবে পরিচিত। কলকাতায় আগস্ট ২০, ১৮২৮ সালে হিন্দুধর্ম সংস্কারক রাজা রামমোহন রায় (১৭৭২-১৮৩৩) ও তার বন্ধুবর্গ মিলে এক সার্বজনীন উপাসনার মাধ্যমে ব্রাহ্মসমাজ শুরু করেন। তাঁদের উপাস্য ছিল "নিরাকার ব্রহ্ম", তাই থেকেই নিজেদের ধর্মের নাম রাখেন ব্রাহ্ম।
ওমরগণি এম.ই.এস বিশ্ববিদ্যালয় কলেজ
ওমরগণি এম.ই.এস বিশ্ববিদ্যালয় কলেজ মুসলমান শিক্ষা সভা কর্তৃক প্রতিষ্ঠিত হয়। তৎকালীন বাংলার বিশিষ্ট শিক্ষাবিদ, লেখক ও সমাজকর্মী খান বাহাদুর আবদুল আজিজ (১৮৬৩-১৯২৬) ১৯০০ সালে চট্টগ্রামে মুসলিম শিক্ষা সভা গঠন করেন। মুসলমান শিক্ষা সভা কর্তৃক একে একে ভিক্টোরিয়া হল,কবিরউদ্দিন মেমোরিয়াল লাইব্রেরি ও ফ্রি ইসলামিয়া রিডিং রুম প্রতিষ্ঠা পাওয়ার পরেই ১৯৬৪ সালে খান বাহাদুর আবদুল আজিজের মৃত্যুর প্রায় ৩৮ বছর পর এমইএস কলেজ প্রতিষ্ঠিত হয়। প্রতিষ্ঠা লগ্নে এর প্রধান লক্ষ্য ছিল পিছিয়ে পড়া মুসলিম জনগোষ্ঠীকে সামনের কাতারে আনা।প্রতিষ্ঠালগ্নে কলেজটিতে শুধুমাত্র মুসলমান ধর্মাবলম্বীদের পড়ানোর সুযোগ থাকলেও পরবর্তীতে সকল ধর্মাবলম্বী শিক্ষার্থীদের জন্য এটি উন্মুক্ত করে দেওয়া হয়।